wannaphong/clean_thaiwikipedia huggingface dataset:
# เอมิเลียโน บูเอนเดีย
เอมิเลียโน บูเอนเดีย สตาติ หรือ เอมิ (เกิดวันที่ 25 ธันวาคม ค.ศ. 1996)เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางตัวรุกหรือปีกให้กับในพรีเมียร์ลีก

 สโมสรอาชีพ 
 เฆตาเฟ 
เอมิเกิดที่มาร์เดลปลาตาในอาร์เจนตินา ต่อมาในวันที่ 30 มีนาคม ค.ศ. 2014 เขาได้ลงเล่นให้กับทีมสำรองของเป็นครั้งแรก ในนัดที่บุกไปเอาชนะโบนิตา 2–1 ในการแข่งขันเซกุนดาดิบิซิออน เบ ต่อมาในวันที่ 13 เมษายน เขายิงประตูแรกในนามทีมสำรอง ในนัดที่เอาชนะเปนา 2–0

เอมิยังคงเริ่มต้นฤดูกาล 2014–15 กับทีมสำรองในลีกระดับที่สาม เขาทำผลงานอันโดดเด่นด้วยการยิง 2 ประตูในนัดที่เปิดบ้านเอาชนะฟูเอนเลบราดา 3–0 ต่อมาในวันที่ 5 ธันวาคม ค.ศ. 2014 เขาได้ลงเล่นให้กับทีมชุดใหญ่เป็นครั้งแรก ในการแข่งขันโกปาเดลเรย์ โดยลงเล่นเป็นตัวสำรองแทนอังเกล ลาฟิตา ในนัดที่บุกชนะเอย์บาร์ 3–0

เอมิลงเล่นในลาลิกาครั้งแรกเมื่อวันที่ 1 กุมภาพันธ์ ค.ศ. 2015 โดยลงเล่นเป็นตัวสำรองคนสุดท้าย ในนัดที่บุกไปแพ้อัลเมริอา 0–1 เขายิงประตูแรกในลีกเมื่อวันที่ 27 กันยายน ในนัดที่เปิดบ้านเอาชนะเลบันเต 3–0

วันที่ 5 กรกฎาคม ค.ศ. 2016 เอมิตัดสินใจต่อสัญญากับสโมสรไปอีก 5 ปี ต่อมาในวันที่ 27 กรกฎาคม ค.ศ. 2017 เขาถูกปล่อยยืมตัวให้กับกัลเจอรัล ลีโอเนซา เป็นระยะเวลาหนึ่งปี

 นอริชซิตี 
วันที่ 8 มิถุนายน ค.ศ. 2018 เอมิเซ็นสัญญา 4 ปีกับในอีเอฟแอลแชมเปียนชิป เขายิงประตูแรกให้กับสโมสรในนัดที่บุกไปเอาชนะเบรนต์ฟอร์ด 1-0 เมื่อวันที่ 27 ตุลาคม ค.ศ. 2018 ต่อมา เขายังคงทำผลงานได้อย่างยอดเยี่ยม เขายิงประตูสายฟ้าฟาดใส่สวอนซีซิตี ยิงสองประตูใส่ฮัลล์ซิตี และยิงประตูสำคัญใส่ควีนส์พาร์กเรนเจอส์ ช่วยเพิ่มโอกาสคว้าแชมป์ลีกของนอริช

เขายิง 8 ประตูในลีกฤดูกาลนั้น ช่วยให้นอริชเลื่อนชั้นสู่พรีเมียร์ลีกได้สำเร็จ แฟนจึงลงคะแนนให้เขามากเป็นอันดับที่สามในการประกาศรางวัลผู้เล่นยอดเยี่ยมของสโมสรประจำฤดูกาล

ในพรีเมียร์ลีก ฤดูกาล 2019–20 บูเอนเดียเริ่มต้นฤดูกาลได้อย่างยอดเยี่ยม โดยทำ 5 แอสซิสต์ในครึ่งฤดูกาลแรก

 เกียรติประวัติ 
นอริชซิตี
 อีเอฟแอลแชมเปียนชิป: 2018–19
# การปฏิวัติเชิงปริมาณ
การปฏิวัติเชิงปริมาณ  คือการเปลี่ยนผ่านกระบวนทัศน์ซึ่งพยายามที่จะพัฒนาระเบียบวิธีสำหรับสาขาวิชาภูมิศาสตร์ให้เป็นระบบและเคร่งครัดมากขึ้น การปฏิวัติเชิงปริมาณเข้ามาเติมเต็มการอธิบายพลวัตเชิงพื้นที่โดยทั่วไปซึ่งภูมิศาสตร์ภูมิภาคอธิบายได้ไม่ครบถ้วน ข้อเรียกร้องสำคัญของการปฏิวัติเชิงปริมาณคือการสร้างการเปลี่ยนผ่านจากภูมิศาสตร์ที่เน้นการพรรณนาไปสู่ภูมิศาสตร์ที่เน้นการสร้างกฎเชิงประจักษ์ การปฏิวัติเชิงปริมาณเกิดขึ้นในช่วงทศวรรษที่ 1950 และ 1960 และได้สร้างการเปลี่ยนแปลงระเบียบวิธีเบื้องหลังการวิจัยทางภูมิศาสตร์อย่างรวดเร็วจากภูมิศาสตร์ภูมิภาคไปสู่วิทยาศาสตร์เชิงพื้นที่"The ‘Quantitative Revolution’", GG3012(NS) Lecture 4,
   University of Aberdeen, 2011, webpage:
    AB12 .

ในประวัติศาสตร์ของภูมิศาสตร์ การปฏิวัติเชิงปริมาณเป็นหนึ่งในสี่จุดเปลี่ยนสำคัญของภูมิศาสตร์สมัยใหม่ โดยอีกสามอย่างคือนิยัตินิยมทางสิ่งแวดล้อม ภูมิศาสตร์ภูมิภาคและภูมิศาสตร์เชิงวิพากษ์

การปฏิวัติเชิงปริมาณของภูมิศาสตร์เกิดขึ้นภายหลังการปฏิวัติเชิงปริมาณในสาขาเศรษฐศาสตร์และจิตวิทยา เกิดขึ้นพร้อมกับสาขารัฐศาสตร์และสังคมศาสตร์ด้านอื่น ๆ และเกิดขึ้นก่อนหน้าสาขาประวัติศาสตร์
# คิวจีไอเอส
คิวจีไอเอส หรือ คิวจิส  หรือรู้จักกันในชื่อก่อนหน้านี้ว่า ควอนตัมจีไอเอส  คือโปรแกรมประยุกต์ด้านระบบสารสนเทศภูมิศาสตร์สำหรับคอมพิวเตอร์ตั้งโต๊ะประเภทข้ามแพลตฟอร์มที่เป็นซอฟต์แวร์เสรีและโอเพนซอร์ซซึ่งสนับสนุนการดู แก้ไขและวิเคราะห์ข้อมูลเชิงพื้นที่

 หน้าที่ 
คิวจีไอเอสทำหน้าที่เป็นซอฟต์แวร์ด้านระบบสารสนเทศภูมิศาสตร์ซึ่งช่วยให้ผู้ใช้สามารถวิเคราะห์และแก้ไขสารสนเทศเชิงพื้นที่รวมถึงการสร้างและส่งออกแผนที่กราฟิก คิวจีไอเอสรองรับทั้งชั้นข้อมูลแรสเตอร์และเวกเตอร์ โดยข้อมูลเวกเตอร์ได้รับการเก็บไว้ทั้งคุณลักษณะจุด  เส้น  หรือรูปหลายเหลี่ยม  ส่วนภาพแรสเตอร์หลายรูปแบบได้รับการรองรับและซอฟแวร์สามารถตรึงพิกัดภาพได้

คิวจีไอเอสรองรับรูปแบบเชฟไฟล์ คัฟเวอเรจ ดีเอกซ์เอฟ แมปอินโฟ โพสต์จีไอเอส ฐานข้อมูลเชิงพื้นที่ส่วนบุคคลและอื่น ๆ บริการเว็บเซอร์วิซรวมถึงการบริการแผนที่เว็บและการบริการคุณลักษณะเว็บรองรับการใช้งานข้อมูลจากแหล่งภายนอก

คิวจีไอเอสทำงานร่วมกับโปรแกรมสำเร็จด้านระบบสารสนเทศภูมิศาสตร์ที่เป็นโอเพนซอร์ซอื่น ๆ รวมถึงโพสต์จีไอเอส กราสจีไอเอสและแมปเซิร์ฟเวอร์ การเขียนโปรแกรมเสริมด้วยภาษาไพทอนหรือซีพลัสพลัสช่วยเพิ่มประสิทธิภาพให้กับคิวจีไอเอส โปรแกรมเสริมสามารถใช้จีออโคด  ผ่านกูเกิลจีออโคดดิงเอพีไอ  ซึ่งทำหน้าที่ประมวลผลเชิงพื้นที่คล้ายกับเครื่องมือมาตรฐานที่พบในอาร์กจีไอเอสและส่วนต่อประสานกับฐานข้อมูลของโพสต์เอสคิวแอลหรือโพสต์จีไอเอส สเปเชิลลิทและมายเอสคิวแอล
# เดเอ็ฟเอ็ล-ซูเพอร์คัพ 2019
เดเอ็ฟเอ็ล-ซูเพอร์คัพ ฤดูกาล 2019  เป็นการแข่งขันฟุตบอลเดเอ็ฟเอ็ล-ซูเพอร์คัพ ครั้งที่ 10 ซึ่งเป็นการแข่งขันฟุตบอลประจำปีระหว่างทีมชนะเลิศบุนเดิสลีกา ฤดูกาล 2018–19 และเดเอ็ฟเบ-โพคาล ฤดูกาล 2018–19 ไบเอิร์นมิวนิก พบกับรองชนะเลิศบุนเดิสลีกา โบรุสซีอาดอร์ทมุนท์ การแข่งขันจัดขึ้นในวันที่ 3 สิงหาคม ค.ศ. 2019 ณ สนามซิกนาลอีดูนาพาร์ค ในเมืองดอร์ทมุนท์

โบรุสซีอาดอร์ทมุนท์ ได้สิทธิ์แข่งขันในรายการนี้ในฐานะรองแชมป์บุนเดิสลีกา หลังไบเอิร์นมิวนิกชนะเลิศการแข่งขันทั้งสองรายการ และจะได้สิทธิ์เป็นทีมเหย้า ซึ่งนัดนี้นับเป็นแดร์คลัสซิคเคอร์ ครั้งที่ 124 โดยไบเอิร์นเป็นแชมป์เก่าหลังเอาชนะดอร์ทมุนท์ ในการแข่งขันเมื่อปีก่อน

โบรุสซีอาดอร์ทมุนท์ ชนะการแข่งขันในนัดนี้ 2–0 ซึ่งเป็นการชนะเลิศเดเอ็ฟเอล-ซูเพอร์คัพเป็นสมัยที่หก

ทีม
ในตารางด้านล่างนี้ แต่ละนัดนับตั้งแต่ปี ค.ศ. 1996 ในนามเดเอ็ฟเบ-ซูเพอร์คัพ ซึ่งตั้งแต่ปี ค.ศ. 2010 จะเป็นในนามเดเอ็ฟเอ็ล-ซูเพอร์คัพ

 ทีม คุณสมบัติการเข้ารอบ การลงสนามครั้งที่ผ่านมา (ตัวหนา หมายถึง ทีมชนะเลิศ) โบรุสซีอาดอร์ทมุนท์ รองชนะเลิศ บุนเดิสลีกา ฤดูกาล 2018–19 9 (1989, 1995, 1996, 2011, 2012, 2013, 2014, 2016, 2017) บาเยิร์นมิวนิก แชมเปียนส์ บุนเดิสลีกา ฤดูกาล 2018–19 และ ชนะเลิศ เดเอ็ฟเบ-โพคาล ฤดูกาล 2018–19 12 (1987, 1989, 1990, 1994, 2010, 2012, 2013, 2014, 2015, 2016, 2017, 2018)

ภูมิหลัง

แมตช์

รายละเอียดการแข่งขัน

 GK 35 มาร์วิน ฮิทซ์RB 26 วูกัช ปิชต์แชก   CB 16 มานูเอ็ล อาคันจีCB 36 โอเมอร์ โทพรัคLB 14 นิโค ชุลซ์CM 33 ยูลีอาน ไวเกิลCM 28 อักแซล วิตแซลRW 7  เจดอน แซนโช   AM 11 มาร์โค ร็อยส์ (กัปตัน)LW 13 ราฟาแอล กึไรรู   CF 9  ปาโก อัลกาเซร์ผู้เล่นตัวสำรอง:GK 40 อีริค โอเอิลสชลาเกิลDF 2  ด็อง-อักแซ็ล ซากาดูDF 5  อัชร็อฟ ฮะกีมี   DF 29 มาร์เซ็ล ชเม็ลท์เซอร์MF 6  ทอมัส เดลานีย์MF 8  มาห์มูด ดาฮูดMF 10 มารีโอ เกิทเซอFW 27 มาริอัส ว็อล์ฟ   FW 34 จาค็อบ บรูอุน ลาร์เซิน   ผู้จัดการทีม: ลูเซียง ฟาฟร์300px GK 1  มานูเอ็ล น็อยเออร์ (กัปตัน)RB 32 โยชัว คิมมิช  CB 4  นีคลัส ซือเลอCB 17 เชโรม โบอาเทงLB 27 ดาวิด อาลาบา   CM 24 กอร็องแต็ง ตอลีโซCM 6  เตียโก   CM 18 เลอ็อน โกเร็ทซ์คาRW 25 โทมัส มึลเลอร์   CF 9  รอแบร์ต แลวันดอฟสกี  LW 29 กีงส์แล กอมานผู้เล่นตัวสำรอง:GK 26 สเว็น อุลไรช์GK 39 ร็อน-ทอร์เบิน ฮ็อฟมันDF 5  แบ็งฌาแม็ง ปาวาร์   MF 19 อัลฟอนโซ เดวีส์   MF 28 ซาร์ปรีต ซิงห์MF 30 ไรอัน โจฮันส์สันMF 35 รึนาตู ซังชึช   FW 15 ยันน์-ไฟเอเต อาร์ปผู้จัดการทีม: นิคอ คอวัช

ผู้เล่นยอดเยี่ยมประจำนัด:
เจดอน แซนโช (โบรุสซีอาดอร์ทมุนท์)

ผู้ช่วยผู้ตัดสิน:
Rafael Foltyn (Wiesbaden)
Jan Seidel (Oberkrämer)
ผู้ตัดสินที่สี่:
Harm Osmers (Hanover)
ผู้ช่วยผู้ตัดสินวิดีโอ:
Robert Schröder (Hanover)
ผู้ช่วยผู้ตัดสินจากการใช้วิดีโอตัดสิน:
Christof Günsch (Berlin)ข้อมูลในการแข่งขัน:
แข่งขันเวลาปกติ 90 นาที
หากเสมอกันจะตัดสินด้วยการดวลลูกโทษเพื่อหาผู้ชนะ
แต่บะทีมมีรายชื่อผู้เล่นสำรองเจ็ดคน ซึ่งสามารถเปลี่ยนตัวลงสนามได้สามคน

สถิติ
 สถิติ โบรุสซีอาดอร์ทมุนท์ บาเยิร์นมิวนิก ประตูที่ทำได้ 2 0 ยิงทั้งหมด 5 16 ยิงเข้ากรอบ 4 7 การเซฟ 7 2 เปอร์เซ็นต์การครองบอล 35% 65% เตะมุม 2 8 ทำฟาวล์ 2 13 ล้ำหน้า 1 1 ใบเหลือง 0 2 ใบแดง 0 0

ดูเพิ่ม
บุนเดิสลีกา ฤดูกาล 2018–19
เดเอ็ฟเบ-โพคาล ฤดูกาล 2018–19

 หมายเหตุ
# สถาปัตยกรรมร่วมสมัย
สถาปัตยกรรมร่วมสมัย (Contemporary Architecture) คือรูปแบบหนึ่งของการก่อสร้างที่เฟื่องฟูมาตั้งแต่ช่วงปลายคริสต์ศตวรรษที่ 20 สถาปัตยกรรมร่วมสมัยเป็นการหลอมรวมระหว่างงานสร้างสรรค์กับนวัตกรรม ซึ่งสะท้อนให้เห็นถึงสไตล์อันหลากหลายในการออกแบบอาคาร สถาปัตยกรรมร่วมสมัยถูกแยกจากสถาปัตยกรรมสมัยใหม่ (Modern Architecture) ด้วยคุณลักษณะของการเปิดรับความคิดสร้างสรรค์ทุกรูปแบบ บนพื้นฐานของการเป็นมิตรต่อสิ่งแวดล้อม

แม้ว่าองค์ประกอบโดยส่วนใหญ่ของสถาปัตยกรรมร่วมสมัย จะได้รับอิทธิพลมาจากสถาปัตยกรรมสมัยใหม่ในช่วงต้นถึงกลางคริสต์ศตวรรษที่ 20 ที่ให้ความสำคัญกับการประกอบกันของเส้นตรงที่ดูสะอาดและเป็นระเบียบเรียบร้อย อย่างไรก็ตาม สถาปัตยกรรมร่วมสมัยได้ผ่อนปรนให้มีการใช้เส้นโค้งอย่างกว้างขวาง เพื่อแสดงออกถึงการเคลื่อนไหวอย่างอิสระ และความคิดสร้างสรรค์

สถาปัตยกรรมร่วมสมัยเน้นการใช้วัสดุและเทคโนโลยีใหม่ล่าสุด เช่น ระบบโครงสร้าง Tube ซึ่งช่วยให้สามารถก่อสร้างอาคารที่มีความสูงและแข็งแรงกว่าอาคารส่วนใหญ่ที่สร้างในยุคก่อนหน้า อีกทั้งการใช้คอมพิวเตอร์ช่วยออกแบบ (Computer Aided Design: CAD) และการสร้างแบบจำลองสามมิติด้วยคอมพิวเตอร์ ส่งผลให้การก่อสร้างเป็นไปด้วยความแม่นยำและรวดเร็วยิ่งขึ้น

การใช้วัสดุก่อสร้างหลากหลายชนิดผสมผสานกัน การออกแบบอาคารให้มีรูปร่างไม่สมมาตร บิดงอ มีเหลี่ยมมุม สามารถสร้างทัศนียภาพที่แตกต่างตามจังหวะการโคจรของดวงอาทิตย์ ล้วนก่อให้เกิดลักษณะเด่นของอาคารร่วมสมัย

สถาปัตยกรรมร่วมสมัยยังตระหนักถึงการอยู่ร่วมกับสิ่งแวดล้อมอย่างยั่งยืน ผ่านการใช้วัสดุรีไซเคิลเป็นส่วนใหญ่ในกระบวนการก่อสร้าง และการออกแบบอาคารให้ประหยัดพลังงาน อาคารร่วมสมัยส่วนมากนิยมใช้หน้าต่างขนาดใหญ่เพื่อรับแสงธรรมชาติแทนการใช้หลอดไฟ อาคารบางแห่งใช้พลังงานไฟฟ้าที่ผลิตได้จากเซลล์แสงอาทิตย์ซึ่งติดตั้งอยู่เหนือหลังคาหรือดาดฟ้า

รูปแบบของสถาปัตยกรรมร่วมสมัยมีปรากฏให้เห็นทั่วโลก จึงอาจกล่าวได้ว่าสถาปัตยกรรมร่วมสมัยมีความเป็นสากล ต่างกับสถาปัตยกรรมสมัยใหม่ที่กระจุกอยู่ในประเทศสหรัฐอเมริกา และประเทศในแถบทวีปยุโรป อาคารร่วมสมัยที่มีชื่อเสียง ได้แก่ เซี่ยงไฮ้ ทาวเวอร์ (Shanghai Tower) ประเทศจีน, บุรจญ์เคาะลีฟะฮ์ (Burj Khalifa) ประเทศสหรัฐอาหรับเอมิเรตส์, โรงอุปรากรซิดนีย์ (Sydney Opera House) ประเทศออสเตรเลีย, ซีเอ็น ทาวเวอร์ (CN Tower) ประเทศแคนาดา

พิพิธภัณฑ์กุกเกนไฮม์ บิลเบา (Guggenheim Bilbao Museum) ในประเทศสเปน เป็นอีกหนึ่งตัวอย่างที่ชัดเจนของสถาปัตยกรรมร่วมสมัย แฟรงก์ โอเวน เกห์รี (Frank Owen Gehry) สถาปนิกผู้ออกแบบอาคารแห่งนี้ ได้ใช้เส้นโค้งจำนวนมากเพื่อสร้างความรู้สึกถึงความเคลื่อนไหวและลื่นไหลแก่ผู้พบเห็น มีการประยุกต์ใช้นวัตกรรมต่าง ๆ ในกระบวนการออกแบบและการก่อสร้าง วัสดุหลักอย่างไทเทเนียม หินปูน และกระจก ถูกนำมาใช้เพื่อส่งเสริมความโดดเด่นของอาคาร รวมถึงมีการใช้ประโยชน์จากแสงธรรมชาติได้อย่างเหมาะสม

 ระเบียงภาพ
# เหตุการณ์ชุมนุมในกรุงเทพมหานคร 14 ธันวาคม พ.ศ. 2562
เหตุการณ์ชุมนุมในกรุงเทพมหานคร 14 ธันวาคม พ.ศ. 2562 เป็นการชุมนุมของผู้ที่ต้องการประชาธิปไตยหรือต่อต้านเผด็จการ โดยเฉพาะการต่อต้านการมีอำนาจของพลเอก ประยุทธ์ จันทร์โอชา โดยการชุมนุมครั้งนี้ไม่มีเวทีปราศรัย มีการใช้เพียงโทรโข่งยืนรวมกับผู้ชุมนุม

การจัดการชุมนุม
การจัดการชุมนุมครั้งนี้มีการจัดการชุมนุมวันที่ 14 ธันวาคม พ.ศ. 2562 เวลา 17.00–18.00 น. ที่ทางเดินลอยฟ้า หอศิลปวัฒนธรรมแห่งกรุงเทพมหานคร และการชุมนุมครั้งนี้เป็นการชุมนุมแบบไม่มีเวทีปราศรัย มีการใช้เพียงโทรโข่งยืนรวมกับผู้ชุมนุม โดยมีธนาธร จึงรุ่งเรืองกิจ เป็นผู้นำในการชุมนุมครั้งนี้

อุดมการณ์และสาเหตุ
อุดมการณ์ของการชุมนุมครั้งนี้ คือ การต่อต้านเผด็จการและรัฐประหาร การต่อต้านคณะรักษาความสงบแห่งชาติและพลเอก ประยุทธ์ จันทร์โอชา เนื่องจากการบริหารของคณะรักษาความสงบแห่งชาติ และของพลเอก ประยุทธ์ จันทร์โอชา นั้นไม่เป็นประชาธิปไตย ไม่เห็นหัวประชาชน ไม่เคารพรัฐธรรมนูญและใช้รัฐธรรมนูญเพื่อเอื้อประโยชน์ตัวเองมากกว่าประโยชน์ประเทศชาติ และทำลายระบบรัฐสภาและระบอบประชาธิปไตย

สื่อสังคม
การนัดหมาย
การชุมนุมครั้งนี้ได้มีการนัดหมายการชุมนุมในแฟนเพจเฟซบุ๊ก

แฮชแท็ก
หลังจากเสร็จสิ้นกิจกรรมการชุมนุมครั้งนี้มีการลงข้อความในเฟซบุ๊กพร้อมใช้แฮชแท็กดังนี้
 #กลัวที่ไหน
 #ไม่ถอยไม่ทน‘ธนาธร’ โพสต์ แค่ชิมลาง หนังม้วนเก่ากำลังฉายซ้ำ แต่ตอนจบจะไม่เหมือนเดิม(มติชน)

ดูเพิ่ม
 การประท้วงในประเทศไทย พ.ศ. 2563–2564
# จันทรุปราคา มกราคม พ.ศ. 2563
จันทรุปราคาเงามัว จะเกิดขึ้นในวันที่ 10 มกราคม พ.ศ. 2563 โดยเป็นจันทรุปราคาเงามัวครั้งแรกจากสี่ครั้งของจันทรุปราคาใน พ.ศ. 2563

การมองเห็น
320pxโลกเมื่อมองจากดวงจันทร์ขณะบดบังมากที่สุด480pxแผนที่การมองเห็นอุปราคาบนโลก

อุปราคาที่เกี่ยวข้อง
อุปราคาในปี พ.ศ. 2563
จันทรุปราคาเงามัว 10 มกราคม พ.ศ. 2563
จันทรุปราคาเงามัว 5 มิถุนายน พ.ศ. 2563
สุริยุปราคาวงแหวน 21 มิถุนายน พ.ศ. 2563
จันทรุปราคาเงามัว 5 กรกฎาคม พ.ศ. 2563
จันทรุปราคาเงามัว 30 พฤศจิกายน พ.ศ. 2563
สุริยุปราคาเต็มดวง 14 ธันวาคม พ.ศ. 2563

ชุดปีจันทรคติ

แซรอส 144
อุปราคาครั้งนี้เป็นส่วนหนึ่งของแซรอสดวงจันทร์ที่ 144
# อากาศยานไร้คนขับขนาดเล็ก
thumb|โดรนโอนิกซ์สตาร์ฟอกซ์-ซี8-เอกซ์ที ออบเซิร์ฟเวอร์ ในทางพลเรือน กับเอชดี ออพติคอลซูม 30เอกซ์ และกล้องอินฟราเรดในหนึ่งเดียว|alt=โอนิกซ์สตาร์ฟอกซ์-ซี8-เอกซ์ที ออบเซิร์ฟเวอร์
thumb|250px|เอเอ็มเท อาลาดิน ของกองทัพบกเยอรมัน

อากาศยานไร้คนขับขนาดเล็ก (อักษรย่อ: SUAV)"SUAV Advanced Concept Technology Demonstration"  U.S. Army Soldier Systems Center เป็นอากาศยานไร้คนขับขนาดเล็กพอที่จะพกพาได้

อากาศยานไร้คนขับขนาดเล็กมีตั้งแต่ยานบินสอดแนมขนาดจิ๋ว (MAV) ที่ทหารราบสามารถถือได้ ถึงอากาศยานไร้คนขับแบบพกพาที่สามารถถือและปล่อยตัวได้เหมือนกับระบบป้องกันภัยทางอากาศแบบพกพาสำหรับทหารราบ ซึ่งคำนี้มักใช้กับผู้ที่ใช้เพื่อวัตถุประสงค์ทางทหาร

อากาศยานไร้คนขับขนาดเล็กได้รับคำจำกัดความต่าง ๆ ระหว่างหน่วยงานกำกับดูแลระดับชาติ บ่อยครั้งโดยไม่รวมถึงการกำหนดขนาดและความแตกต่างกันเกี่ยวกับข้อกำหนดการวัดน้ำหนัก คำจำกัดความเหล่านั้นมีตั้งแต่น้อยกว่า 2 กิโลกรัมสำหรับแคนาดา จนถึงน้อยกว่า 25 กิโลกรัมสำหรับสหรัฐ การคาดหวังโดยเซซาร์ของยุโรปสำหรับกฎการจัดการจราจรทางอากาศในปี ค.ศ. 2020 ก็เสนอว่าน้อยกว่า 25 กิโลกรัม ในขณะที่ซีเอเอของสหราชอาณาจักรได้ระบุว่าน้อยกว่า 20 กิโลกรัม
# จันทรุปราคา มิถุนายน พ.ศ. 2563
จันทรุปราคาเงามัว จะเกิดขึ้นในวันที่ 5 มิถุนายน พ.ศ. 2563 โดยเป็นจันทรุปราคาเงามัวครั้งที่สองจากสี่ครั้งของจันทรุปราคาใน พ.ศ. 2563

การมองเห็น
320px480pxแผนที่การมองเห็นอุปราคาบนโลก

อุปราคาที่เกี่ยวข้อง
อุปราคาในปี พ.ศ. 2563
จันทรุปราคาเงามัว 10 มกราคม พ.ศ. 2563
จันทรุปราคาเงามัว 5 มิถุนายน พ.ศ. 2563
สุริยุปราคาวงแหวน 21 มิถุนายน พ.ศ. 2563
จันทรุปราคาเงามัว 5 กรกฎาคม พ.ศ. 2563
จันทรุปราคาเงามัว 30 พฤศจิกายน พ.ศ. 2563
สุริยุปราคาเต็มดวง 14 ธันวาคม พ.ศ. 2563

ชุดปีจันทรคติ

แซรอส 111
อุปราคาครั้งนี้เป็นส่วนหนึ่งของแซรอสดวงจันทร์ที่ 111
# จันทรุปราคา พฤศจิกายน พ.ศ. 2563
จันทรุปราคาเงามัว จะเกิดขึ้นในวันที่ 30 พฤศจิกายน พ.ศ. 2563 โดยเป็นจันทรุปราคาเงามัวครั้งสุดท้ายจากสี่ครั้งของจันทรุปราคาใน พ.ศ. 2563

การมองเห็น
320px480pxแผนที่การมองเห็นอุปราคาบนโลก

อุปราคาที่เกี่ยวข้อง
อุปราคาในปี พ.ศ. 2563
จันทรุปราคาเงามัว 10 มกราคม พ.ศ. 2563
จันทรุปราคาเงามัว 5 มิถุนายน พ.ศ. 2563
สุริยุปราคาวงแหวน 21 มิถุนายน พ.ศ. 2563
จันทรุปราคาเงามัว 5 กรกฎาคม พ.ศ. 2563
จันทรุปราคาเงามัว 30 พฤศจิกายน พ.ศ. 2563
สุริยุปราคาเต็มดวง 14 ธันวาคม พ.ศ. 2563

ชุดปีจันทรคติ

แซรอส 116
อุปราคาครั้งนี้เป็นส่วนหนึ่งของแซรอสดวงจันทร์ที่ 116
# สุริยุปราคา 14 ตุลาคม พ.ศ. 2566
สุริยุปราคาวงแหวนจะเกิดขึ้นในวันที่ 14 ตุลาคม พ.ศ. 2566 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การมองเห็น
อุปราคาครั้งนี้มองเห็นได้ในทวีปอเมริกาเหนือและทวีปอเมริกาใต้ โดยแนวคราสผ่านรัฐออริกอน รัฐเนวาดา ตอนบนสุดของรัฐแคลิฟอร์เนีย รัฐยูทาห์ ตอนบนของรัฐแอริโซนา รัฐนิวเม็กซิโก และรัฐเท็กซัส สหรัฐ จากนั้นผ่านอ่าวเม็กซิโก รัฐกัมเปเช รัฐยูกาตัง รัฐกินตานาโร ประเทศเม็กซิโก ประเทศเบลีซ ประเทศฮอนดูรัส ประเทศนิการากัว ตามแนวชายฝั่งประเทศคอสตาริกา ประเทศปานามา ผ่านมหาสมุทรแปซิฟิก เข้าสู่ประเทศโคลอมเบีย ป่าแอมะซอน ประเทศบราซิล และแนวคราสไปสิ้นสุดบริเวณนอกชายฝั่งรัฐปารานา ประเทศบราซิล ในมหาสมุทรแอตแลนติก
thumb|ภาพเคลื่อนไหวแสดงแนวคราส

อุปราคาที่เกี่ยวข้อง
อุปราคาในปี พ.ศ. 2566
สุริยุปราคาผสม 20 เมษายน พ.ศ. 2566
จันทรุปราคาเงามัว 5 พฤษภาคม พ.ศ. 2566
สุริยุปราคาวงแหวน 14 ตุลาคม พ.ศ. 2566
จันทรุปราคาบางส่วน 28 ตุลาคม พ.ศ. 2566

สุริยุปราคา พ.ศ. 2565–2568

แซรอส 134

ชุดเมตอน
# จันทรุปราคา กรกฎาคม พ.ศ. 2563
จันทรุปราคาเงามัว จะเกิดขึ้นในวันที่ 5 กรกฎาคม พ.ศ. 2563 โดยเป็นจันทรุปราคาเงามัวครั้งที่สามจากสี่ครั้งของจันทรุปราคาใน พ.ศ. 2563

การมองเห็น
อุปราคาครั้งนี้สามารถมองเห็นได้จากทวีปอเมริกา ทางตะวันตกเฉียงใต้ของทวีปยุโรป และทางตะวันตกของทวีปแอฟริกา
320pxโลกเมื่อมองจากดวงจันทร์ขณะบดบังมากที่สุด480pxแผนที่การมองเห็นอุปราคาบนโลก

อุปราคาที่เกี่ยวข้อง
อุปราคาในปี พ.ศ. 2563
จันทรุปราคาเงามัว 10 มกราคม พ.ศ. 2563
จันทรุปราคาเงามัว 5 มิถุนายน พ.ศ. 2563
สุริยุปราคาวงแหวน 21 มิถุนายน พ.ศ. 2563
จันทรุปราคาเงามัว 5 กรกฎาคม พ.ศ. 2563
จันทรุปราคาเงามัว 30 พฤศจิกายน พ.ศ. 2563
สุริยุปราคาเต็มดวง 14 ธันวาคม พ.ศ. 2563

ชุดปีจันทรคติ

แซรอส 149
อุปราคาครั้งนี้เป็นส่วนหนึ่งของแซรอสดวงจันทร์ที่ 149
# สุริยุปราคา 2 ตุลาคม พ.ศ. 2567
สุริยุปราคาวงแหวนจะเกิดขึ้นในวันที่ 2 ตุลาคม พ.ศ. 2567 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การมองเห็น
อุปราคาครั้งนี้มองเห็นได้ในส่วนเล็ก ๆ ใกล้กับปลายด้านใต้ของประเทศอาร์เจนตินา และประเทศชิลี ขณะที่เงามัวนั้นปกคลุมอยู่ในส่วนมากของมหาสมุทรแปซิฟิก โดยส่วนของเงามัว (สุริยุปราคาบางส่วน)
thumb|ภาพเคลื่อนไหวแสดงแนวคราส

อุปราคาที่เกี่ยวข้อง
อุปราคาในปี พ.ศ. 2567
จันทรุปราคาเงามัว 25 มีนาคม พ.ศ. 2567
สุริยุปราคาเต็มดวง 8 เมษายน พ.ศ. 2567
จันทรุปราคาบางส่วน 19 กันยายน พ.ศ. 2567
สุริยุปราคาวงแหวน 2 ตุลาคม พ.ศ. 2567

สุริยุปราคา พ.ศ. 2565–2568

แซรอส 144

ชุดเมตอน
# สุริยุปราคา 17 กุมภาพันธ์ พ.ศ. 2569
สุริยุปราคาวงแหวนจะเกิดขึ้นในวันที่ 17 กุมภาพันธ์ พ.ศ. 2569 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การมองเห็น
อุปราคาครั้งนี้มองเห็นได้ในแอนตาร์กติกและมหาสมุทรใต้ ส่วนเงามัวสามารถมองเห็นได้ในส่วนใต้สุดของทวีปอเมริกาใต้ มหาสมุทรแอตแลนติก ทางใต้ของทวีปแอฟริกา เกาะมาดากัสการ์ และมหาสมุทรอินเดีย
thumb|ภาพเคลื่อนไหวแสดงแนวคราส

อุปราคาที่เกี่ยวข้อง
อุปราคาในปี พ.ศ. 2569
สุริยุปราคาวงแหวน 17 กุมภาพันธ์ พ.ศ. 2569
จันทรุปราคาเต็มดวง 3 มีนาคม พ.ศ. 2569
สุริยุปราคาเต็มดวง 12 สิงหาคม พ.ศ. 2569
จันทรุปราคาบางส่วน 28 สิงหาคม พ.ศ. 2569

สุริยุปราคา พ.ศ. 2569–2572

แซรอส 121

ชุดเมตอน
# ทากาโกะ อิริเอะ
ฮิเดโกะ ฮิงาชิโบโจ  เป็นที่รู้จักในชื่อ ทากาโกะ อิริเอะ (7 กุมภาพันธ์ พ.ศ. 2454 – 12 มกราคม พ.ศ. 2538) เป็นนักแสดงภาพยนตร์หญิงชาวญี่ปุ่น

 ประวัติ 
อิริเอะมีชื่อจริงว่าฮิเดโกะ ฮิงาชิโบโจ ครอบครัวเป็นขุนนางชั้นสูง สำเร็จการศึกษาจากบุงกะกากูอิง แล้วจึงเข้าสู่วงการแสดงในสังกัดนิกกัตสึเมื่อ พ.ศ. 2470 และได้รับบทนำมาตลอด ภายหลังเธอจึงก่อตั้งบริษัทผลิตภาพยนตร์ของตนเองชื่ออิริเอะโพรดักชันส์ (Irie Productions) ใน พ.ศ. 2475 ซึ่งเธอมีชื่อเสียงยิ่งจากบทนำในภาพยนตร์เงียบเรื่อง The Water Magician  กำกับโดยเค็นจิ มิโซงูจิ

รูปของเธอมักปรากฏอยู่ในโฆษณาและสินค้าเชิงพาณิชย์หลายชิ้นตั้งแต่ พัด หรือแม้แต่ตุ๊กตาของเล่นBrown, Kendall et al (eds.). Taishō Chic: Japanese Modernity, Nostalgia, and Deco. Honolulu Academy of Arts, 2001. pp70-77. หลังสิ้นสงครามโลกครั้งที่สอง เธอได้สมญาว่า "นักแสดงสาวแมวผี" เพราะแสดงภาพยนตร์แนวลี้ลับ

อิริเอะสมรสกับมิจิโยชิ ทามูระ ผู้สร้างภาพยนตร์ มีลูกสาวคนหนึ่งชื่อวากาบะ อิริเอะ เป็นนักแสดงเช่นเดียวกับมารดา ส่วนพี่ชายของอิริเอะชื่อยาซูนางะ ฮิงาชิโบโจ เป็นผู้กำกับภาพยนตร์และเขียนบท
# สุริยุปราคา 6 กุมภาพันธ์ พ.ศ. 2570
สุริยุปราคาวงแหวนจะเกิดขึ้นในวันที่ 6 กุมภาพันธ์ พ.ศ. 2570 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การมองเห็น
อุปราคาครั้งนี้มองเห็นได้ในทวีปอเมริกาใต้และทางตะวันตกของทวีปแอฟริกา แนวคราสแตะพื้นโลกในมหาสมุทรแปซิฟิกใต้ จากนั้นเข้าสู่ทวีปอเมริกาใต้บริเวณแคว้นโลสลาโกส ประเทศชิลี ผ่านรัฐชูบุต รัฐริโอเนโกร ตามแนวชายฝั่งรัฐบัวโนสไอเรส ทางใต้ของบัวโนสไอเรส ประเทศอาร์เจนตินา แนวชายฝั่งประเทศอุรุกวัย จากนั้นลงสู่มหาสมุทรแอตแลนติกใต้ เรียบไปตามนอกชายฝั่งประเทศบราซิล ข้ามมหาสมุทรแอตแลนติก เข้าสู่ทวีปแอฟริกาบริเวณทางใต้ของประเทศโกตดิวัวร์ เรียบไปตามแนวชายฝั่งประเทศกานา ประเทศโตโก ประเทศเบนิน และแนวคราสพ้นจากพื้นผิวโลกบริเวณเมืองเลกอส ประเทศไนจีเรีย
thumb|ภาพเคลื่อนไหวแสดงแนวคราส

อุปราคาที่เกี่ยวข้อง
อุปราคาในปี พ.ศ. 2570
สุริยุปราคาวงแหวน 6 กุมภาพันธ์ พ.ศ. 2570
จันทรุปราคาเงามัว 21 กุมภาพันธ์ พ.ศ. 2570
สุริยุปราคาเต็มดวง 2 สิงหาคม พ.ศ. 2570
จันทรุปราคาเงามัว 17 สิงหาคม พ.ศ. 2570

สุริยุปราคา พ.ศ. 2569–2572

แซรอส 131

ชุดเมตอน
# สุริยุปราคา 26 มกราคม พ.ศ. 2571
สุริยุปราคาวงแหวนจะเกิดขึ้นในวันที่ 26 มกราคม พ.ศ. 2571 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาวงแหวนเกิดขึ้นเมื่อขนาดเชิงมุมปรากฏของดวงจันทร์ มีขนาดเล็กกว่าดวงอาทิตย์ โดยจะบดบังแสงส่วนมากจากดวงอาทิตย์ ทำให้ดวงอาทิตย์มีลักษณะเหมือนแผ่นวงแหวน สุริยุปราคาวงแหวนจะปรากฏสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การมองเห็น
อุปราคาครั้งนี้มองเห็นได้ในทวีปอเมริกาใต้ ทวีปอเมริกาเหนือ และทางตะวันตกของทวีปแอฟริกาและทวีปยุโรป เริ่มจากแนวคราสแตะพื้นโลกในมหาสมุทรแปซิฟิก จากนั้นเข้าสู่ทวีปอเมริกาใต้บริเวณเขตแดนของประเทศเปรูและประเทศเอกวาดอร์ ผ่านแคว้นอามาโซนัส แคว้นโลเรโต ประเทศเปรู ผ่านป่าแอมะซอน จังหวัดอามาโซนัส ประเทศโคลอมเบีย ผ่านรัฐอามาโซนัส รัฐโรไรมา รัฐปารา รัฐอามาปา ปลายด้านตะวันออกเฉียงใต้ของเขตซีปาลีวีนี ประเทศซูรินาม ประเทศเฟรนช์เกียนา จากนั้นลงสู่มหาสมุทรแอตแลนติก ผ่านหมู่เกาะมาเดราของประเทศโปรตุเกส จากนั้นแนวคราสเข้าสู่ทวีปยุโรป ผ่านตอนใต้ของประเทศโปรตุเกส ปลายด้านบนสุดของประเทศโมร็อกโก ยิบรอลตาร์ ผ่านแคว้นอันดาลูซิอา แคว้นเอซเตรมาดูรา แคว้นกัสติยา-ลามันชา แคว้นมาดริด แคว้นภูมิภาคมูร์เซีย แคว้นบาเลนเซีย แคว้นอารากอน และแนวคราสพ้นจากพื้นผิวโลกไปที่บริเวณแคว้นกาตาลุญญา และเกาะมาจอร์กา ประเทศสเปน
thumb|ภาพเคลื่อนไหวแสดงแนวคราส

อุปราคาที่เกี่ยวข้อง
อุปราคาในปี พ.ศ. 2571
สุริยุปราคาวงแหวน 26 มกราคม พ.ศ. 2571
จันทรุปราคาบางส่วน 12 มกราคม พ.ศ. 2571
จันทรุปราคาบางส่วน 6 กรกฎาคม พ.ศ. 2571
สุริยุปราคาเต็มดวง 22 กรกฎาคม พ.ศ. 2571
จันทรุปราคาเต็มดวง 31 ธันวาคม พ.ศ. 2571

สุริยุปราคา พ.ศ. 2569–2572

แซรอส 141

ชุดเมตอน